VR Matkailijat ry

www.vrmatkailijat.fi

 ***TOIMINTASUUNNITELMA V. 2023***

***HALLINTO JA TALOUS***

Hallitus pitää toimikauden aikana kokouksia mahdollisuuksien ja tarpeiden mukaan.

Yhdistyksen toimihenkilöille ei makseta kokouspalkkiota.

Puheenjohtajalle, tiedotusvastaavalle, teatterivastaavalle, taloudenhoitajalle, sihteerille sekä matkanjohtajana toimiville maksetaan erikseen sovittava kulukorvaus.

***VARSINAINEN TOIMINTA***

Hallitus päättää tulevista matkoista myöhemmin hallituksen kokouksissa.

Yhdistyksen matkailutoimintaa varten nimetään hallituksen jäsenten keskuudesta tai hallituksen ulkopuolelta matkailu- ja teatterivastaavat. Jokaista varsinaista matkaa varten pyritään nimeämään matkanjohtaja joko hallituksesta tai sen ulkopuolelta. Matkanjohtaja laatii matkasta matkakertomuksen joka laitetaan kotisivuille jäsenistön luettavaksi.

Ehdotuksia uusista matkakohteista voi tehdä esityksenä hallituksen jäsenille päätettäväksi hallituksen kokouksissa. Pyritään varaamaan mahdollisuuksien mukaan teatterilippuja eri teattereista jäsenistölle lunastettavaksi.

Toimikauden aikana pyritään järjestämään jäsentilaisuuksia, joihin kutsutaan matkatoimistojen edustajia kertomaan suunnittelemistamme matkoista. Tilaisuuksien yhteydessä pyritään järjestämään arpajaiset. Jäsentilaisuuksissa tai kotisivuilla pyritään järjestetään tarpeen mukaan myös mielipidetiedusteluja jäsenistön haluamista matkakohteista.

***TIEDOTUSTOIMINTA***

Ylläpidetään VR Matkailijat ry:n kotisivuja, joihin laitetaan tiedotettavaa hallituksen päätöksen mukaan ([www.vrmatkailijat.fi](http://www.vrmatkailijat.fi)).

Jäsen- tai sähköisiä tiedotteita laaditaan tarpeen mukaan. Tapahtumista ilmoitetaan joko kotisivuilla, jäsen- tai sähköpostitiedotteilla.

**MATKAILUTOIMINTA**

Ulkomaan matkoja pyritään järjestämään keväällä ja syksyllä. Suunnitellaan järjestettäväksi myös kesällä mahdollinen kotimaan teatterimatka.

Matkasuunnitelmista tehdään erillinen luettelo tämän toimintasuunnitelman liitteeksi.

**Helsinki helmikuu 2023**

**HALLITUS**